**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS** **13 PRIORITETO „EKONOMIKOS ATSIGAVIMAS IR ATSPARUMO DIDINIMAS COVID-19 KRIZĖS METU“ PRIEMONĖS NR. 13.1.2-LVPA-T-860 „E-VERSLO MODELIS COVID-19“ ĮGYVENDINIMO PLANO IR PROJEKTŲ ATRANKOS KRITERIJŲ DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-08-21 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | [x]  Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip [x]  Ne  |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | **Lietuvos viešbučių ir restoranų asociacija** | 1. Kadangi atstovaujame labai didelį skaičių mažų ir vidutinių įmonių ( viešbučiai ir restoranai), tai matome galimybę šioms įmonėms dalyvauti priemonėje. **Tačiau paaiškinkite plačiau, kas gali būti laikoma naujų verslo modelių netechnologinė inovacija. Ar pareiškėjai galės būti paslaugas teikiančios įmonės?**

Naujų verslo modelių, sukurtų įdiegus e-verslo sprendinius (**netechnologinę inovaciją**), sudarančių sąlygas labai mažoms, mažoms ir vidutinėms įmonėms (toliau – MVĮ) pertvarkyti savo įmonės įprastu būdu vykdomą veiklą, diegimas. | Informuojame, kad atsižvelgus į tai, kad ši priemonė įtraukta į Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarimo protokolu Nr. 28, ir Ateities DNR plane numatytas toks veiksmas – E-VERSLO MODELIS (e-verslo modelių diegimas, persiorientuojant į procesų, produktų, paslaugų skaitmenizavimą, elektroninę prekybą ir pristatymą) bei gautas pastabas ir pasiūlymus, nutarta patikslinti Priemone remiamos veiklos formuluotę, pakeičiant į tokią: **E-verslo modelių diegimas, persiorientuojant į procesų, produktų, paslaugų skaitmeninimą, labai mažų, mažų ir vidutinių įmonių (toliau – MVĮ) gaminamų gaminių ir (ar) teikiamų paslaugų elektroninę prekybą ir pristatymą.**Tačiau pažymime, kad Priemonės įgyvendinimo planas ir projektų atrankos kriterijai dar turi būti suderinti su įgyvendinančiąja ir vadovaujančiąja institucijomis, taigi formuluotės gali keistis. |
| 1. Taip pat perskaitėme, kad siekiama, kad paraiškų neteiktų įmonės, kurių visa ar didžioji pardavimo pajamų dalis yra iš prekybos, nes priemonės veiklos – nauji verslo modeliai, sukurti įdiegus e-verslo sprendinius (netechnologines inovacijas). Įmonių užsiimančių prekyba rėmimas yra negalimas pagal Bendrojo bendrosios išimties reglamento Nr.651/2014 1 straipsnio 2 dalies c) punktą, kuriuo teigiama, kad minėtas reglamentas netaikomas „pagalbai su eksportu susijusiai veiklai trečiose šalyse arba valstybėse narėse, t. y. pagalbai, tiesiogiai susijusiai su eksportuojamais kiekiais, platinimo tinklo kūrimu bei veikla arba su kitomis einamosiomis išlaidomis, susijusiomis su eksporto veikla“.

**Ar turime suprasti, kad paslaugų eksporto paslaugas (apgyvendinimo paslaugas) teikiančios įmonės priemonėje galės dalyvauti? Taip pat ar restoranuose pagaminta produkcija (paslaugos) taip pat bus tinkama sąlyga dalyvauti priemonėje.** | Informuojame, kad tinkamais pareiškėjais galės būti MVĮ, atitinkančios šį specialųjį projektų atrankos kriterijų „Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur“. Sąvoka „produkcija“ apima pareiškėjo gaminamus gaminius ir (arba) teikiamas paslaugas. Taigi pažymime, kad maitinimo įstaigos (restoranai, kavinės ir kita) bei apgyvendinimo paslaugas teikiančios įmonės galės būti tinkamais pareiškėjais, jeigu atitiks aukščiau nurodyto specialiojo kriterijaus reikalavimus ir jeigu jų vykdoma veikla nebus susijusi su eksporto veikla. |
| 1. Klausimas dėl verslo asociacija (klasterių) galimybės būti projekto pareiškėjomis ir tokiu būdu plačiau panaudoti e-verslo sprendinius.
 | Tinkamais pareiškėjais galės būti tik MVĮ. Kas priskiriama MVĮ nustato Smulkiojo ir vidutinio verslo įstatymas.  |
|  | **Lietuvos meno kūrėjų asociacija** | 1. Dokumentas: 20200821\_PIP\_860\_viešam aptarimui.docx

**6. Priemonės įgyvendinimo stebėsenos rodikliai**„Pridėtinė vertė gamybos sąnaudomis, sukurta MVĮ, tenkanti vienam darbuotojui“ Siūlyčiau "gamybos" papildyti "produkto / paslaugos atlikimo", kadangi "gamybos" skamba tik kaip industrijos gamybinis terminas ir šiuolaikinei industrijai, kurioje sparčiai plėtojamos ir ekonominį naudingumą vis daugiau įgauną patirčių, kultūros, kūrybinių industrijų paslaugos ir jų gamyba-sukūrimas, kuris ir yra šalies BVP kūrimo viena iš augančių šakų. O šiai ekonomikos šakai žodis/terminas "gamyba" yra gana ribojantis ir gali semantiškai tiesiogiai nesisieti su šios industrijos specifika. Todėl ir siūlau kiek praplėsti šią "gamybos" sampratą bei terminus. | Neatsižvelgta.Rodiklis R.S.313 „Pridėtinė vertė gamybos sąnaudomis, sukurta MVĮ, tenkanti vienam darbuotojui“ yra 2014–2020 metų Europos Sąjungos struktūrinių fondų investicijų veiksmų programos (toliau – Veiksmų programa) specialusis rezultato rodiklis, kuriam apskaičiuoti taikomas Veiksmų programos stebėsenos rodiklių skaičiavimo aprašas, patvirtintas 2014 m. gruodžio 30 d. LR finansų ministro įsakymu Nr. 1K-499. Šio rodiklio aprašyme, pateiktame Veiksmų programos stebėsenos rodiklių skaičiavimo apraše, nurodytos tokios sąvokos:* **Pridėtinė vertė (gamybos sąnaudomis) – produkcijos vertės ir tarpinio vartojimo skirtumas, pridėjus subsidijas ir atėmus gamybos mokesčius;**
* **Tarpinis vartojimas – prekės ir paslaugos, naudojamos gamyboje kaip gamybos priemonės (išskyrus pagrindines priemones)“.**

Taip pat nurodyta, kad rodiklio reikšmė apskaičiuojamapagal tų metų, kurių rodiklis yra skaičiuojamas, kainas remiantisEuropos Sąjungos statistikos tarnybos Eurostato metodika, skelbiama interneto svetainėje: http://ec.europa.eu/eurostat/cache/metadata/en/sbs\_esms.htm.Analogiška metodika taip pat skelbiama Lietuvos statistikos departamento interneto svetainėje: http://osp.stat.gov.lt/documents/10180/975940/Pridetine\_verte\_gamybos\_sanaudomis\_RKA\_2011.pdf/7d661db4-6920-461f-8dca-0df5444d1c4e.Atsižvelgiant į aukščiau nurodytą informaciją, informuojame, kad rodiklio formuluotės ir apskaičiavimo būdo keisti nėra galimybės.  |
| 1. Dokumentas: 20200821\_kriterijai\_860\_viešam aptarimui.docx

1 puslapis - 6 grafa:dabar yra: Naujų verslo modelių, sukurtų įdiegus e-verslo sprendinius (netechnologinę inovaciją), sudarančių sąlygas labai mažoms, mažoms ir vidutinėms įmonėms (toliau – MVĮ) pertvarkyti savo įmonės įprastu būdu vykdomą veiklą, diegimas.Siūlytinas papildymas (pabraukta): Naujų verslo modelių, sukurtų įdiegus e-verslo sprendinius (netechnologinę inovaciją), sudarančių sąlygas labai mažoms, mažoms ir vidutinėms įmonėms (toliau – MVĮ) pertvarkyti savo įmonės įprastu būdu vykdomą veiklą ir/ar plėtojant ją įdiegus e-verslo sprendinius, diegimas. | Atsižvelgta dalinai.Informuojame, kad atsižvelgus į tai, kad ši priemonė įtraukta į Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarimo protokolu Nr. 28, ir Ateities DNR plane numatytas toks veiksmas – E-VERSLO MODELIS (e-verslo modelių diegimas, persiorientuojant į procesų, produktų, paslaugų skaitmenizavimą, elektroninę prekybą ir pristatymą) bei gautas pastabas ir pasiūlymus, nutarta patikslinti Priemone remiamos veiklos formuluotę, pakeičiant į tokią: **E-verslo modelių diegimas, persiorientuojant į procesų, produktų, paslaugų skaitmeninimą, labai mažų, mažų ir vidutinių įmonių (toliau – MVĮ) gaminamų gaminių ir (ar) teikiamų paslaugų elektroninę prekybą ir pristatymą.**Tačiau pažymime, kad Priemonės įgyvendinimo planas ir projektų atrankos kriterijai dar turi būti suderinti su įgyvendinančiąja ir vadovaujančiąja institucijomis, taigi formuluotės gali keistis. |
| 1. 3 puslapis 3 grafa:

dabar yra: 2. Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau nei 3 pastaruosius finansinius metus) yra ne mažesnės kaip 145 000 Eur    Siūlyčiau ženkliai sumažinti 145 000 eur sumą, kadangi šis instrumentas skirtas mažoms ir vidutinėms įmonėms (toliau – MVĮ), o mažos įmonės gali vykdyti įvairią veiklą, ne tik gamybinę ir konkrečios "pagamintos produkcijos metinės pajamos" per metus suma gali būti ženkliai mažesnė nei nurodoma "**Projektų atrankos kriterijaus numeris ir pavadinimas:**". Ypač atkreiptinas dėmesys, kad šios "pagamintos produkcijos metinės pajamos" galėjo drąstiškai sumažėti Karantino metu, kuris įvyko dėl COVID-19, o svarstomas paramos instrumentas yra kuriamas kaip tik COVID-19 pasekmėms likviduoti ar sukurti sąlygas ateityje efektyviai veikti ištikus panašioms krizėms.Kitas variantas, vertinant šią sumą, ją įvardinti ne tik kaip "pagamintos produkcijos metinės pajamos", o  "pagamintos produkcijos metinės pajamos arba įmonės pagrindinės veiklos apyvarta".Jei pasiūlymas priimtinas - jį vertėtų adaptuoti ir tolimesnei grafai: **Projektų atrankos kriterijaus vertinimo aspektai ir paaiškinimai:** | Atsižvelgta dalinai.Atsižvelgus į gautus pasiūlymus, nutarta MVĮ pagamintos produkcijos vidutinių metinių pajamų sumą sumažinti iš 145 000 eurų į 50 000 eurų. Pažymime, kad specialusis projektų atrankos kriterijus **„Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur“** pasirinktas siekiant įvertinti, ar pareiškėjas turi pakankamai patirties įgyvendinti projektą. Remiantis 2014–2020 m. finansavimo laikotarpio patirtimi, MVĮ, kurioms buvo keliamas reikalavimas turėti tam tikrą dydį pajamų, sėkmingiau įgyvendino iš Europos Sąjungos fondų lėšų bendrai finansuojamus projektus. Šiuo kriterijumi siekiama užtikrinti pareiškėjo finansinį pajėgumą ir gebėjimą pačiam prisidėti prie projekto įgyvendinimo, taip pat siekiama užtikrinti, kad pareiškėjas nebus ką tik įsteigta įmonė.Atsižvelgiant į tai, manytina, kad tikslinga vertinti vidutines pačios MVĮ pagamintos produkcijos metines pajamas. |
| 1. 3 puslapis 7 grafa:

dabar yra: 3. MVĮ bendrų pardavimų struktūroje ne mažiau kaip 50 procentų sudaro pačios MVĮ pagamintos produkcijos pardavimai    Siūlytinas papildymas (pabraukta):  3. MVĮ bendrų pardavimų struktūroje ne mažiau kaip 50 procentų sudaro pačios MVĮ pagamintos produkcijos pardavimai arba sukurta intelektinė produkcija, kurios sukūrimui buvo skirta ne mažiau kaip 50 procentų MVĮ metinės apyvartos.Jei pasiūlymas priimtinas - perkeliant / pritaikant jį siūlytina papildyti ir: **Projektų atrankos kriterijaus vertinimo aspektai ir paaiškinimai:** | Atsižvelgta dalinai. Informuojame, kad atsižvelgus į pateiktas pastabas, nuspręsta atsisakyti šio specialiojo projektų atrankos kriterijaus „MVĮ bendrų pardavimų struktūroje ne mažiau kaip 50 procentų sudaro pačios MVĮ pagamintos produkcijos pardavimai“.  |
| 1. 4 puslapis 2 grafa:

dabar yra: c) punktą, kuriuo teigiama, kad minėtas reglamentas netaikomas „pagalbai su eksportu susijusiai veiklai trečiose šalyse arba valstybėse narėse, t. y. pagalbai, tiesiogiai susijusiai su eksportuojamais kiekiais, platinimo tinklo kūrimu bei veikla arba su kitomis einamosiomis išlaidomis, susijusiomis su eksporto veikla“.    Siūlytinas papildymas (pabraukta):   c) punktą, kuriuo teigiama, kad minėtas reglamentas netaikomas „pagalbai su eksportu susijusiai veiklai trečiose šalyse arba valstybėse narėse, t. y. pagalbai, tiesiogiai susijusiai su eksportuojamais kiekiais, platinimo tinklo kūrimu bei veikla arba su kitomis einamosiomis išlaidomis, susijusiomis su eksporto veikla, išskyrus kultūros ir meno eksporto veiklą“ .Šis papildymas siūlomas, nes šis eksportas nėra "didžioji pardavimo pajamų dalis yra iš prekybos". Kultūra ir menas yra visame pasaulyje sparčiai augančių ir vis didėjančią dalį BVP sudarančių Kūrybinių industrijų katalizatorius. | Neatsižvelgta. Informuojame, kad valstybės pagalba pagal šią priemonę įgyvendinamiems projektams bus teikiama vadovaujantis 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas), nuostatomis. Finansavimas gali būti skiriamas pareiškėjams visose srityse, **išskyrus *de minimis* reglamento 1 straipsnio 1 dalyje išvardytus sektorius ir veiklas** bei 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 3 dalyje nustatytus atvejus, nustatytus apribojimus.*De minimis* reglamento 1 straipsnio 1 dalies d) punktas numato, kad „šis reglamentas taikomas pagalbai, teikiamai įmonėms visuose sektoriuose, išskyrus; d) pagalbą su eksportu susijusiai veiklai trečiosiose šalyse arba valstybėse narėse, t. y. pagalbą, tiesiogiai susijusią su eksportuojamais kiekiais, platinimo tinklo kūrimu bei veikla, arba kitomis einamosiomis išlaidomis, susijusiomis su eksporto veikla. Taigi pažymime, kad tinkamais pareiškėjais pagal Priemonę galės būti MVĮ, kurios atitiks specialiųjų projektų atrankos kriterijų reikalavimus, tuo atveju, jeigu jų vykdoma veikla nebus susijusi su eksporto veikla. |
|  | **Vilniaus Aukcionas |Galerija „Kunstkamera“** | Atstovauju Vilniaus aukcioną ir galeriją “Kunstkamera”. Mes prekiaujame išskirtinai lietuviškais meno kūriniais, lituanistika. Mūsų pastabos dėl priemonės “E-verslo modelis COVID-19”:Dabartiniame galimų pareiškėjų apibrėžime pastebime, kad pareiškėjų laukas yra susiaurinamas iki iš esmės vien tik gamybinių įmonių. Pareiškėjų atrankos kriterijai skelbia: “Vertinama, ar MVĮ pati gamina produkciją, t. y. MVĮ bendrų pardavimų struktūroje ne mažiau kaip 50 procentų turi sudaryti pačios MVĮ pagamintos produkcijos pardavimai”. O ką daryti negamybinėms įmonėms, tokioms, kaip mūsų, kurios yra specifinio lauko prekybos tarpininkai, ir kuriuos Covid ypatingai paveikė (meno kūrinių pardavimo sektorius ypatingai jautriai reaguoja į makroekonomines ir socialines krizes; pardavimai iš esmės priklauso nuo ekonomikos augimo bei visuomenės optimizmo). 1. **Siūlytume galimų pareiškėjų lauką praplėsti ir leisti aplikuoti ne-gamybinėms įmonėms, tame tarpe dirbančioms meno lauke, prekiaujančioms meno kūriniais (galerijoms, dirbančioms su lietuvių daile, visų pirma). Jos negamina, bet jos parduoda lietuvišką meną, ir joms ypatingai svarbu e-priemonėmis plėsti savo veiklą, ieškoti naujų rinkų.**
 | Atsižvelgta dalinai. Informuojame, kad atsižvelgus į pateiktas pastabas, nuspręsta atsisakyti šio specialiojo projektų atrankos kriterijaus „MVĮ bendrų pardavimų struktūroje ne mažiau kaip 50 procentų sudaro pačios MVĮ pagamintos produkcijos pardavimai“. Tačiau atkreipiame dėmesį, kad tinkamais pareiškėjais pagal Priemonę galės būti MVĮ, kurios atitiks specialiojo projektų atrankos kriterijaus „**Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur**“ reikalavimus, ir jeigu jų vykdoma veikla nebus susijusi su eksporto veikla.Atkreipiame dėmesį, kad sąvoka „produkcija“ apima tik pareiškėjo gaminamus gaminius ir (arba) teikiamas paslaugas.  |
|  | **UAB Force One** | We are one of companies working with incoming tourism for groups and companies, as well as events for companies in Lithuania. These two areas are some of most affected areas in hospitality industry, together with Horeca.We were firstly looking at the MITA funding but it were closed earlier than the time frame, then Invega loan which also closed down earlier. And now there is E-verslo modelis COVID-19, however according to one of criteria it doesn’t reach the very small companies which exactly needs this most and according the Lithuanian tourism association very few companies fits these criteria as written her:<https://infa.lt/46487/lietuvos-turizmo-gelbejimo-planas-gelbekime-stambu-versla-ir-zlugdykime-smulkuji/>Very small companies are nearly 86 % of all companies in the list of active companies. As such large amount of companies are the majority, it would make sense that we would be included to be able to apply for such project. **This means that the income criteria should be lowered to as example 50.000 Euro**. | Atsižvelgta.Atsižvelgus į gautus pasiūlymus, nutarta MVĮ pagamintos produkcijos vidutinių metinių pajamų sumą sumažinti iš 145 000 eurų į 50 000 eurų. Taigi specialiojo projektų atrankos kriterijaus formuluotė patikslinta į tokią: **„Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur“.** |